विलियमसन को छोड़कर न्यूजीलैंड के किसी अन्य बल्लेबाज को रैंकिंग में खास फायदा नहीं हुआ लेकिन भारत की तरफ से सलामी बल्लेबाज मुरली विजय और चेतेश्वर पुजारा आगे बढ़ने में सफल रहे। विजय और पुजारा पिछले दस वर्षों में मैच की दोनों पारियों में शतकीय साझेदारी निभाने वाली पहली भारतीय जोड़ी बनी थी। इन दोनों ने दोनों पारियों में अर्धशतक जमाए। इससे वे संयुक्त 20वें स्थान से चार पायदान ऊपर संयुक्त 16वें स्थान पर पहुंच गए। सलामी बल्लेबाज लोकेश राहुल भी पांच पायदान ऊपर 57वें और रोहित शर्मा दो पायदान ऊपर 52वें स्थान पर पहुंच गए हैं। भारतीय कप्तान विराट कोहली हालांकि दोनों पारियों में नहीं चल पाए थे और इससे वह चार पायदान नीचे 20वें स्थान पर खिसक गए हैं।